Ηλεκτρονικό+Έγκλημα

** Ανήλικοι και ηλεκτρονικό έγκλημα ** Είχαμε την τιμή να φιλοξενήσουμε στο σχολείο μας τον κ. Αντώνη Παπαντωνίου ο οποίος διετέλεσε Προϊστάμενος του τμήματος δίωξης ηλεκτρονικού εγκλήματος στη Θεσσαλονίκη, στα πλαίσια της ερευνητικής εργασίας της Α΄Λυκείου, ώστε να ενημερώσει τους μαθητές για θέματα ηλεκτρονικού εγκλήματος αλλά και τρόπους προστασίας.

Η συζήτηση ξεκίνησε με δύο εισαγωγικά ερωτήματα του κ. Παπαντωνίου προς τους μαθητές: όπου η πλειοψηφία των μαθητών απάντησε θετικά κι έτσι ο κ. Παπαντωνίου πήρε την αφορμή για να καταστήσει σαφές στους μαθητές πως «αν πιστεύουν πως στο facebook και στο Διαδίκτυο γενικότερα, υπάρχουν τα πάντα, καλό θα ήταν να σκεφτούν πως τα πάντα δεν βρίσκονται εκεί. Το Internetείναι ένα χρήσιμο εργαλείο, όμως τα πάντα είναι η παρέα, η οικογένεια, ό,τι ζούμε στον πραγματικό κόσμο».
 * 1) Ποιος έχει Internet στο σπίτι;
 * 2) Ποιος έχει προφίλ στο facebook;

Στα αντίστοιχα ερωτήματα των μαθητών ο κ. Παπαντωνίου απάντησε με πληρότητα, σαφήνεια και αμεσότητα. -Τι είναι το ηλεκτρονικό έγκλημα; -Οποιαδήποτε άδικη πράξη που συντελείται με τη χρήση του Η/Υ και του Διαδικτύου

-Πόσα χρόνια λειτουργούσε το τμήμα δίωξης ηλεκτρονικού εγκλήματος στη Θεσσαλονίκη; -Ιδρύθηκε το Μάρτιο του 2004 ενώ η λειτουργία του ξεκίνησε ουσιαστικά από τις 3-1-2005 και ολοκληρώθηκε στις 7-10-2011. Από τότε η υπηρεσία λειτουργεί στην Αθήνα

- Πόσα άτομα απασχολούσε; -8-10 άτομα, αλλά υπήρξε και περίοδος που απασχολούσε 13 άτομα

-Πότε δημιουργήθηκε το πρώτο τμήμα δίωξης ηλεκτρονικού εγκλήματος στην Ελλάδα; -Το καλοκαίρι πριν τους Ολυμπιακούς αγώνες του 2004

-Τι πρέπει να κάνει κάποιος και πού να απευθυνθεί αν πιστεύει ότι έχει πέσει θύμα ηλεκτρονικού εγκλήματος; Μπορεί να επικοινωνήσει με το τμήμα δίωξης ηλεκτρονικού εγκλήματος στην Αθήνα στο τηλέφωνο: 2106476461 και με το τμήμα ανηλίκων στη Θεσσαλονίκη στο τηλέφωνο: 2310388456 σε περίπτωση που το θύμα είναι ανήλικο

-Σύμφωνα με την εμπειρία σας, ως προϊστάμενος του τμήματος, πόσες υποθέσεις σας απασχόλησαν -Το 2005 η υπηρεσία ασχολήθηκε με 50 υποθέσεις ενώ το 2010 με 800 υποθέσεις κάτι που καταδεικνύει τη ραγδαία αύξηση των περιστατικών λόγω της αύξησης της χρήσης και της άγνοιας των χρηστών σε θέματα ασφάλειας

-Οι υποθέσεις τι είδους εγκλήματα αφορούσαν στο μεγαλύτερο ποσοστό; -Οικονομικές απάτες που σχετίζονται με τη χρήση πιστωτικών καρτών, με προπληρωμές προϊόντων που δεν έφτασαν ποτέ στους παραλήπτες, e-mailμε ψεύτικα κέρδη αλλά και περιστατικά εξύβρισης, προσβολής και παραβίασης προσωπικών δεδομένων.

-Τι ποινές προβλέπονται για τέτοιου είδους εγκλήματα; -Όλες οι ποινές προβλέπονται από τον ποινικό κώδικα και μπορεί ο οποιοσδήποτε να πληροφορηθεί μέσω της ιστοσελίδας του Υπουργείου Δικαιοσύνης, Διαφάνειας και Ανθρωπίνων Δικαιωμάτων στον σύνδεσμο: []

-Οι καταγγελίες από ποιους μπορούν να γίνουν; -Όταν τα θύματα είναι ανήλικοι, μπορούν οι γονείς και κηδεμόνες τους να καταγγείλουν το περιστατικό αλλά όταν το θύμα είναι ενήλικας μόνο ο ίδιος μπορεί να κάνει την καταγγελία

-Με ποιους τρόπους μπορείτε να εντοπίσετε το παράνομο περιεχόμενο και την πηγή προέλευσης; -Υπάρχουν ειδικά λογισμικά που διαθέτει η υπηρεσία για το σκοπό αυτό.

-Τι υποθέσεις σας συγκλόνισαν περισσότερο και γιατί; -Υποθέσεις παιδικής πορνογραφίας και σεξουαλικής παρενόχλησης όπου τα θύματα ήταν ανήλικοι και λόγω φόβου ή ντροπής δίσταζαν να καταγγείλουν τα περιστατικά ενώ υπήρχαν και περιπτώσεις όπου τα θύματα έκαναν το λάθος να μην ενημερώσουν κάποιο οικείο τους πρόσωπο όταν συναντούσαν μια γνωριμία μέσω διαδικτύου με αποτέλεσμα να καταλήγουν σε βιασμό.

-Τι θα συμβουλεύατε τους γονείς ώστε να προστατεύουν τα παιδιά τους κατά την πλοήγησή τους στο Διαδίκτυο; -Να είναι κοντά στα παιδιά τους διακριτικά, να τα συμβουλεύουν αλλά πρώτα πρέπει να γνωρίζουν.

-Τι θα συμβουλεύατε τα ίδια τα παιδιά; -Να μην σκέφτονται απλοϊκά πχ να βάζουν ασφαλείς κωδικούς Να γνωρίζουν πως ό,τι δημοσιεύσουν στο διαδίκτυο μπορεί να μείνει για πάντα και τα ηλεκτρονικά τους ίχνη μπορούν να εντοπιστούν. Και φυσικά να μην νιώθουν ντροπή να μιλήσουν στο περιβάλλον τους για κάτι που τους συμβαίνει Να εμπιστεύονται τους γονείς τους και να τους εκπαιδεύσουν σε θέματα χρήσης του υπολογιστή και του Διαδικτύου γιατί έχουν την πρόθεση να προστατέψουν τα παιδιά τους αλλά δεν μπορούν λόγω άγνοιας.

Σας ευχαριστούμε για το χρόνο σας!